ડેરા સચ્ચા સૌદાના પ્રમુખ ગુરમીત રામ રહીમ સિંહ રોહતક જેલમાં 20 વર્ષની સજા કાપી રહ્યાં છે, બીજી બાજુ હરિયાણા પોલીસ તેમના સિરસા સ્થિત ડેરાની તપાસમાં વ્યસ્ત છે. શુક્રવારે પણ પોલીસ દ્વારા ડેરાની તપાસ કરવામાં આવી હતી અને રોકડથી ભરેલા 2 રૂમ સીલ કરવામાં આવ્યા હતા. 700 એકરમાં ફેલાયેલા આ ડેરામાં તપાસની કાર્યવાહી શનિનારે પણ ચાલુ જ છે અને સ્થાનિક પોલીસ ઉપરાંત સેના અને અર્ધસૈનિક બળને પણ આ કામે લગાડવામાં આવ્યું છે. નિવૃત્ત ન્યાયાધીશ એકેએસ પવાલની આગેવાની હેઠળ આ તપાસ અભિયાન હાથ ધરવામાં આવ્યું છે.